जीत के बाद शुकराना अदा करने स्वर्ण मंदिर पहुंची डीएसजीएमसी की नई टीम
26फरवरी को हुए दिल्ली सिख गुरद्वारा मैनेजमेंट कमेटी के चुनावों में शिरोमणि अकाली दल बादल की टीम को मिली जीत के बाद विजेता उम्मीदवारों ने प्रधान मनजीत सिंह जीके तथा महासचिव मनजिंदर सिंह सिरसा की अगुवाई में दरबार साहिब में माथा टेका और शुकराना अदा किया। इस दौरान टीम मेंबरों ने सेवा भी की। उनके स्वागत के लिए एसजीपीसी की तरफ से समारोह भी आयोजित किया गया। इस समागम में डिप्टी सीएम सुखबीर सिंह बादल तथा शिरोमणि गुरुद्वारा प्रबंधक कमेटी के प्रधान प्रो. किरपाल सिंह बंडूगर ने सम्मानित किया और जीत की बधाई दी। इस दौरान जीके और सिरसा ने यह भी कहा कि दिल्ली की ही तर्ज पर सूबे में भी अकाली-भाजपा गठबंधन की जीत होगी।
hin_Deva hin_Deva